钦定古今图书集成/明伦汇编/官常典/第283卷 > 隋
## 钦定古今图书集成/明伦汇编/官常典/第283卷 > 隋

隋为太子，置“三师、三少，罢詹事，而设门下坊左右庶
子及左右卫率、虞候、监门之属。”

按：《隋书百官志》：“太子置太师、太傅、太保、少师、少傅、少
保。开皇初置詹事，二年定令，罢之。”

门下坊，置左庶子二人，内舍人四人，录事二人，主事
令史四人。统司经、宫门、内直、典膳、药藏、斋帅等六局。
司经置洗马四人，校书六人，正字二人。宫门置大夫
二人。内直置监、副监各二人，监殿舍人四人。典膳、药
藏并置监、丞各二人。药藏又有侍医四人。斋帅置四
人。

典书坊，右庶子二人，舍人、通事舍人各八人，录事二
人，主事令史四人，内坊典内及丞各二人，承直四人，
录事一人。内厩置尉二人，掌内车舆之事。

家令、掌刑法、食膳、仓库、什物、奴婢等事。率更令、掌伎
乐漏刻。仆、掌宗族亲疏，车舆骑乘。各一人。三寺各置
丞、家令二人，寺各一人。录事。家令二人，寺各一人。家
令领食官、典仓、司藏三署令，各一人。丞、食官二人，典
仓一人，司藏三人。仆寺领厩牧令一人。

左右卫各置率一人，副率二人，掌宫中禁卫。各置长
史、司马及录事，功、仓、兵、骑、兵等曹参军事，法曹、铠曹
行参军各一人，行参军四人。员外又各有直阁四人，
直寝八人，直斋、直后各十人。

左右宗卫，制官如左右卫，各掌以“宗人侍卫。”加置行
参军二人，而无直阁、直寝、直斋、直后等员左右虞候，各置开府一人，掌斥候伺非。长史已下如
左右卫，而无录事参军员，减行参军一人。

左右内率、副率各一人，掌领备身已上禁内侍卫，供
奉兵仗。又无功骑、兵法等曹及行参军员，馀与虞候
同。有千牛备身八人，掌执千牛刀。备身左右八人，掌
供奉弓箭；备身二十人，掌宿卫侍从。

左右监门，各率一人，副率二人，掌诸门禁。长史已下，
同内率府，而各有直长十人。太子三师为正二品，
太子三少为正三品；太子左右卫、宗卫、内等率，太子
左庶子，为正四品上阶；太子右庶子为正四品；太子
左右卫、宗卫内副率、左右监门率、太子家令、率更令、
仆，为从四品上阶；太子内舍人、太子左右监门副率，
为正五品上阶；太子洗马，为从五品上阶；太子直阁，
为从五品。太子内直监，为正六品。太子直寝、太子门
大夫，为从六品上阶。太子舍人、太子直斋、太子副直
监、太子典内，为从六品。太子千牛备身、太子备身左
右、太子通事舍人、太子典膳、药藏等监、太子斋帅，为
正七品。太子左右卫、宗卫等率、左右虞候，左右内率
等府长史，“太子亲卫，为从七品上阶。”“太子直后，太子
左右监门直长，太子侍医，太子左右卫、左右宗卫、左
右虞候，左右内率等司马，为从七品。”“太子左右监门
率府长史，太子内坊丞，太子勋卫，为正八品上阶”；“太
子左右监门率府司马，为正八品。”太子左右卫、宗卫
率等府录事参军事，太“子翊卫，为从八品上阶。”“太子
三寺丞，太子左右卫、宗卫等率，左右虞候，左右内率
等府诸曹参军事，为从八品。”“太子备身，太子左右卫、
宗卫、虞候府等诸曹行参军，太子左右内率府铠曹
行参军，为正九品上阶。”“太子食官、典仓、司藏等令，太
子左右监门率府诸曹参军事，太子典膳、药藏等局
丞，为正”九品。“太子厩牧令、太子校书、太子左右卫、宗
卫虞候、率府等行参军、太子内坊承直，为从九品上
阶。”太子正字，为从九品。

### 文帝开皇二十年冬十二月戊午诏东宫官属不得称臣于皇太子

按：《隋书高祖本纪》云云。

### 炀帝大业三年太子诸坊卫各有改置

按：《隋书炀帝本纪》，不载。按《百官志》，“炀帝即位，多所
改革。三年定令门下坊减内舍人、洗马员，各置二人；
减侍医，置二人。改门大夫为宫门监，正字为正书
典书坊改太子舍人为管记舍人，减置四人。改通事
舍人为宣令，舍人为八员；家令改为司府令，内坊承
直改为典直。”

左右卫率改为左右侍率，正四品。改亲卫为功曹，勋
卫为义曹，翊卫为“良曹。”置直斋、直阁员。

左右宗卫率改为“左右武侍率”，正四品。

左右虞候，开府改为左右虞候率，正四品。并置副率。
左、右内率降为正五品。千牛备身改为司仗左右，备
身左右改为“主射左右。”各员八人。

左右监门率改为“宫门将”，降为正五品；监门直长改
为“直事”，置六十人。